বৃহস্পতিবারও কলকাতায় পারদ নামবে! কত থাকবে তাপমাত্রা?

ওয়েব ডেস্ক : বাংলায় শীতের (Winter) দাপট। গত কয়েকদিনে পারদ অনেকটাই নেমে গিয়েছে জেলাগুলিতে। শহর কলকাতাতেও (Kolkata) নেমেছে পারদ (Tempreture)। সঙ্গে দাপট দেখাচ্ছে কুয়াশাও। যার ফলে কম্বলের ভিতর থেকে বের হতে আর চাইছিলেন না সাধারণ মানুষ। কিন্তু কাজ তো করতেই হবে। সেই কারণে ঠান্ডার মধ্যেই ইচ্ছে না হলেও বাইরে বেরতে হয়েছে। তবে এখনই রেহাই নেই। আগামী ২৪ ঘন্টাতেও হাড় কাঁপবে প্রবল ঠান্ডায়। কী পূর্বাভাস দিচ্ছে আবহাওয়া দফতর (Weather Office)?

আবহাওয়া দফতর জানাচ্ছে, আগামী ২৪ ঘন্টায় শীতের দাপট বজায় থাকলে কলকাতা (Kolkata) সহ সংলগ্ন এলাকায়। বৃহস্পতিবার ভোরের দিকে থাকতে পারে কুয়াশার (Fog) দাপট। তবে বেলা বাড়লে তা কমতে পারে বলে জানাচ্ছে হাওয়া অফিস। তবে বজায় থাকবে শীত।

আরও খবর : ২৬-র ভোটে দলে কোন্দল আটকাতে মিলিঝুলি রাজ্য কমিটি, কী হবে এবার

হাওয়া অফিস জানাচ্ছে, বৃহস্পতিবার শহরের সর্বোচ্চ তাপমাত্রা (Tempreture) থাকতে পারে ২২ ডিগ্রি সেলসিয়াসের আশেপাশে। যা স্বাভাবিকের তুলনায় ২.৭ ডিগ্রি কম। অন্যদিকে সর্বনিম্ন নামতে পারে ১১ ডিগ্রি সেলসিয়াসের কাছাকাছি। তবে সর্বনিম্ন সেই তাপমাত্রা ১০.৩ ডিগ্রি সেলসিয়াস পর্যন্ত নামতে পারে। এমনটাই জানাচ্ছে হাওয়া অফিস। যা স্বাভাবিকের থেকে ৩.৬ ডিগ্রি কম। বাতেসেও আর্দ্রতার পরিমান বেশি থাকবে। সর্বাধিক থাকতে পারে ৯৯ শতাংশ। সর্বনিম্ন থাকতে পারে ৫৩ শতাংশ।

অন্যদিকে, তিলোত্তমায় (Kolkata) গত ২৪ ঘন্টায় কোনও ধরণের বৃষ্টিপাত হয়নি। আগামী কয়েকদিনেও তেমন কোনও ধরণের বৃষ্টিপাতের সম্ভাবনা নেই বলেই জানানো হয়েছে। তবে ভোরের দিকে কুয়াশার কারণে দৃশ্যমানতা কমতে পারে। সেই কারণে যান চলাচলে সতর্ক থাকার পরামর্শ দিয়েছে আবহাওয়া দফতর।

দেখুন অন্য খবর :

The post বৃহস্পতিবারও কলকাতায় পারদ নামবে! কত থাকবে তাপমাত্রা? first appeared on KolkataTV.