মাঘ মাসের শুরুতেই আবহাওয়ার ভোলবদল, বাধা পশ্চিমী ঝঞ্ঝা

কলকাতা: ফের আবহাওয়ার (Weather) ভোল বদল। শীতের ইনিংস শুরু করার আগেই ফের বাধা পশ্চিমী ঝঞ্ঝা । ফলে বাধাপ্রাপ্ত উত্তুরে হাওয়া। দক্ষিণবঙ্গের (South 24 Pargana) জেলাগুলিতে (District) আজ থেকে তাপমাত্রা নামার কথা থাকলেও সেটা এখনই হচ্ছে না। ফলে শীতের (Winter) আমেজে ভাঁটা।

আবহাওয়া দফতর (Weather Office) জানিয়েছিল, পশ্চিমী ঝঞ্ঝার বাধা সরে যাওয়ায় আজ শনিবার থেকেই তাপমাত্রার পারদ নামতে শুরু করবে। ফের হাওয়া অফিস জানিয়েছে, ফের এক পশ্চিমী ঝঞ্ঝা শীতের পথে বাধা হয়ে দাঁড়িয়েছে।

আগামী দিন পাঁচেক সর্বনিম্ন তাপমাত্রার বিশেষ হেরফের হবে না বলেই মনে করছে হাওয়া অফিস। শীতের আমেজ ভরপুর থাকলেও জাঁকিয়ে শীতের অনুভূতি মাঘ মাসের এই শুরুর দিকে আপাতত হচ্ছে না। শনিবার কলকাতা শহরের তাপমাত্রা সামান্য বাড়তে পারে।

আরও পড়ুন: আরজি কর কাণ্ডের রায়দান আর কিছুক্ষণ পরেই

আগামী কয়েকদিন কলকাতা ও তার পার্শ্ববর্তী অঞ্চলগুলিতে কুয়াশার দাপট চলবে। বিশেষ করে দক্ষিণবঙ্গের পশ্চিমাঞ্চলের জেলাগুলিতে আগামী কয়েক দিন সকালের দিকে হালকা থেকে মাঝারি কুয়াশা থাকবে।

অন্যদিকে, উত্তরবঙ্গের জেলাগুলি কনকনে ঠান্ডার আমেজ উপভোগ করছে।  আবহাওয়া দফতর সূত্রে জানা গিয়েছে, আগামী কয়েক দিন উত্তরবঙ্গের একাধিক জেলায় সকালের দিকে ঘন কুয়াশার দাপট থাকবে। বিশেষ করে উত্তরবঙ্গের দুই পার্বত্য জেলা দার্জিলিং এবং কালিম্পঙে ঘন কুয়াশার জেরে দৃশ্যমানতা কমে যাবে।

উত্তরবঙ্গে দার্জিলিং, কালিম্পং, মালদা, আলিপুরদুয়ার, উত্তর ও দক্ষিণ দিনাজপুর জেলায় সকাল থেকেই ঘন কুয়াশা থাকবে। উত্তরবঙ্গ জুড়ে ঘন কুয়াশার সতর্কবার্তা রয়েছে।

দেখুন অন্য খবর: